સમગ્ર કિસ્સામાં મુખ્યમંત્રી આનંદીબહેનના પુત્રી અનાર પટેલ અને પરિવારને ખોટી રીતે જોડીને કોંગ્રેસે પ્રથમ મહિલા મુખ્યમંત્રી તરીકે સફળ સુશાસન આપનારા આનંદીબહેનની નિષ્ઠા અને બેદાગ પ્રતિભા ઉપર કિચડ ઉછાળવાની વરવી પેરવી કરી છે. જાડેજાએ આ તથ્યવિહિન આક્ષેપો સામે સણસણતો જવાબ આપતાં જણાવ્યું છે કે, જે કંપનીએ સરકારી જમીન મેળવવા માટે અરજી ૨૦૧૦માં કરી હતી. તેને જમીન કાયદેસરની પ્રક્રિયા અવગણીને આપવામાં આવી છે કે જમીનના હેતુફેરથી સરકારે તેમને ફાયદો કરાવી આપ્યો છે તેવા કોઈ જ આધાર પુરાવાથી કોંગ્રેસે આપ્યા નથી એટલે આ સઘળા આક્ષેપો ઉપજાવી કાઢેલા અને મનઘડત છે તે સ્વંય સ્પષ્ટ છે.